20.5.2009 Jurnalul Oficial al Uniunii Europene L 12451 (Acte adoptate în temeiul Tratatelor CE/Euratom a căror publicare nu este obligatorie) DECIZII CONSILIU DECIZIA CONSILIULUI din 27 noiembrie 2008 privind încheierea, în numele Comunității Europene și al statelor sale membre, a unui Protocol la Acordul între Comunitatea Europeană și statele membre ale acesteia, pe de o parte, și Confederația Elveţiană, pe de altă parte, privind libera circulație a persoanelor, în ceea ce priveşte participarea, în calitate de părți contractante, a Republicii Bulgaria și a României ca urmare a aderării acestora la Uniunea Europeană (2009/392/CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 310, coroborat cu articolul 300 alineatul (2) primul paragraf a doua teză şi cu articolul 300 alineatul (3) al doilea paragraf, având în vedere Actul de aderare anexat la Tratatul de aderare, în special articolul 6 alineatul (2), având în vedere propunerea Comisiei, având în vedere avizul conform al Parlamentului European, întrucât: (1) Ca urmare a autorizării acordate Comisiei la data de 5 mai 2006, negocierile cu Confederația Elvețiană cu privire la Protocolul la Acordul între Comunitatea Europeană şi statele membre ale acesteia, pe de o parte, şi Confederația Elveţiană, pe de altă parte, privind libera circulație a persoanelor, în ceea ce priveşte participarea, în calitate de părţi contractante, a Republicii Bulgaria şi a României ca urmare a aderării acestora la Uniunea Europeană, s-au încheiat. (2) În conformitate cu Decizia Consiliului din 26 mai 2008 şi până la încheierea definitivă a acestuia, la o dată ulte- rioară, prezentul protocol a fost semnat în numele Comunității Europene şi al statelor membre ale acesteia la 27 mai 2008. (3) Protocolul ar trebui încheiat, DECIDE: Articolul 1 Protocolul la Acordul între Comunitatea Europeană şi statele membre ale acesteia, pe de o parte, și Confederația Elveţiană, pe de altă parte, privind libera circulație a persoanelor, în ceea ce priveşte participarea, în calitate de părți contractante, a Repu- blicii Bulgaria şi a României ca urmare a aderării acestora la Uniunea Europeană, se aprobă în numele Comunității Europene şi al statelor membre ale acesteia. Textul protocolului se anexează la prezenta decizie. Articolul 2 Președintele Consiliului transmite, în numele Comunității și al statelor sale membre, notificarea de aprobare în condițiile prevăzute la articolul 6 din protocol.